kardosdrur/scandi-wiki huggingface dataset:
Danmarks statsgæld

Danmarks statsgæld opgøres normalt som den nominelle værdi af statens indenlandske og udenlandske gæld fratrukket statens indestående i Nationalbanken og aktiverne i tre statslige fonde (Den Sociale Pensionsfond, Fonden for Forebyggelse og Fastholdelse samt Danmarks Innovationsfond). Den udgør dermed en væsentlig andel af Danmarks samlede offentlige gæld. I internationale sammenligninger, økonomiske opgørelser i forhold til EU's konvergenskrav og undersøgelser af, om finanspolitikken er holdbar, tages udgangspunkt i den samlede offentlige gæld i stedet for statsgælden, da det er den samlede offentlige gæld, der giver et retvisende udtryk for den offentlige sektors samlede finansieringsbehov.

Udviklingen de sidste 50 år 

Igennem 1960’erne var de offentlige finanser tæt på balance, og der blev stort set ikke opbygget nogen statsgæld eller offentlig gæld i øvrigt, selvom den offentlige sektor blev udvidet kraftigt. I forbindelse med den stigende arbejdsløshed gennem 1970’erne kom der imidlertid underskud på de offentlige budgetter, og der blev opbygget en vis gæld. Udviklingen accelererede i starten af 1980’erne forstærket af et højt renteniveau, som øgede rentebetalingerne samtidig med, at BNP-væksten var lav. Udviklingen siden har også i høj grad fulgt konjunkturerne. Under opsvinget midt i 1980’erne faldt gældskvoten lidt, men forøgedes så igen under lavkonjunkturen i ”de syv magre år” 1987-1993.

Udviklingen i Danmarks statsgæld siden 1990 ses i figuren til højre. Fra et højdepunkt på 57 % af BNP i 1993 faldt gældskvoten uafbrudt i de næste 15 år til at udgøre 11 % i 2008, hjulpet på vej af højkonjunkturerne i 1990'erne og 2005-08. I 2009 fik Danmark et betydeligt underskud på statsfinanserne som følge af finanskrisen, og dermed begyndte statsgælden igen at stige. I 2012 udgjorde den 487 mia. kr. eller 26,7 % af BNP. Siden har gælden vokset langsommere end bnp-udviklingen, så den ved slutningen af 2020 udgjorde 536 mia. kr. svarende til 23 % af BNP.

Administration af Danmarks statsgæld 

I Danmark forvaltes statsgælden af statsgældsforvaltningen i Danmarks Nationalbank på vegne af Finansministeriet. Denne arbejdsdeling har været gældende siden starten af 1990’erne. Gælden finansieres fortrinsvis ved udstedelse af statsobligationer. Danmarks Nationalbank udgiver hvert år publikationen "Statens låntagning og gæld" med en beretning om det seneste års udvikling i låntagningen.

Se også 

Statsgæld
Offentlig gæld

Kilder

Eksterne henvisninger 

 Nationalbankens hjemmeside for statsgældsforvaltningen med mere information om organisering, statistik og publikationer, herunder den årlige udgave af "Statens låntagning og gæld"

Statsgæld
Statsgæld
Det Danske Haveselskab – Øerne

Det Danske Haveselskab – Øerne, oprindeligt Østifternes Haveselskab, var en østdansk forening for havekultur, grundlagt 1888. Pr. 1. januar 2008 fusionerede den og blev en del af Haveselskabet.

Haveselskab - Øerne
Etableret i 1888
Ophørt i 2007
Brian McLaren

Brian D. McLaren er en prominent, kontroversiel stemme i Emergent Church-bevægelsen og stiftende præst af Cedar Ridge Community Church i Spencerville, Maryland, USA.

Han har skrevet mange bøger om postmoderne kristendom, hvoraf flere også er oversat til dansk. Bl.a. trilogien "Kristen på en ny måde".

Emerging Church
Kristne forfattere
Præster fra USA
Faglitterære forfattere fra USA
Selk

Selk er en landsby og kommune beliggende syd for Slien og Slesvig by ved Selk Nor i Sydslesvig. Administrativt hører kommunen under Kreis Slesvig-Flensborg i delstaten Slesvig-Holsten i det nordlige Tyskland. I kirkelig henseende hører byen under Haddeby Sogn. I den danske tid indtil 1864 hørte sognet under Arns Herred (Gottorp Amt). Den nuværende kommune består af Selk gl. Mølle (Altmühl), Selk Mølle, Vedelspang (Wedelspang), Ovre og Nedre Selk. På vej mellem Ovre Selk og Vedelspang ligger den 42 meter høje Kongshøj. Gravhøjen står måske i forbindelse med den forhistoriske danske konge Sigtryg. Nord for Vedelspang ligger den kendte Hedeby.

Nabokommuner er Bustrup i nord, Jagel i sydvest, Lottorp i syd, Geltorp i sydøst og Fartorp i nordøst. Kommunen samarbejder med andre kommuner på administrativt plan i Haddeby kommunefælleskab (Amt Haddeby).

Selk er første gang nævnt 1412. Stednavnet henføres til seljepil. Navnet er måske sammentrukket af Sel-vig, altså i betydningen seljepilenes bugt.

Eksterne henvisninger

Noter 

Byer i Slesvig-Holsten
Byer i Kreis Slesvig-Flensborg
Ingrid Luterkort

Carola Ingrid Margareta Segerstedt Luterkort (født Eklundh, den 28. juni 1910 i Lund i Sverige – 3. august 2011) var en svensk skuespillerinde, instruktør og musiker.

Biografi 
Ingrid Luterkort debuterede som skuespiller under navnet Ingrid Eklundh. Hun uddannde sig først som kantor for at have et et erhverv ved siden af skuespillet. Hun studerede ved Dramatens elevskole i årene 1932-34, hvor hun gik i samme klasse som Ingrid Bergman, Gunnar Björnstrand, Irma Christenson og Signe Hasso. Hun teaterdebuterede på Dramaten i 1933. Ingrid Luterkort debuterede som teaterinstruktør i 1940 og anses som en af de første svenske kvindelige teaterinstruktører. Hun var i flere år ansat ved Sveriges Radio som oplæser af Dagens dikt og har i 2005 medvirker i radioprogrammer. Hun underviste i teatervidenskab ved Stockholms universitet i årene 1970-77.
 
Ingrid Luterkort medvirkede foråret 2006 i Jean Racines klassiske stykke Fedra på Dramaten, og er derved den ældste skuespiller, der har medvirket i et stykke på Dramaten.

Filmografi i udvalg 
 Underbar och älskad av alla (2007)
 Beck – Den japanska Shungamålningen (2007)
 Barnen från Frostmofjället (1945)
 Med livet som insats (1940)
 Milly, Maria och jag (1938)

Eksterne links 
 
 DN – Ingrid Luterkort – en rörlig pionjär väntar inte (16 juli 2006) 

Skuespillere fra Sverige
Hundredårige
Teaterinstruktører fra Sverige
Kristen på en ny måde

Kristen på en ny måde (originalt A New Kind of Christian, A Tale of Two Friends on a Spiritual Journey) er en roman og første bog i en trilogi af Brian D. McLaren.
Bogen udkom første gang i 2001 i USA. Den danske oversættelse udkom på Forlaget Boedal i 2006, som en del af forlagets temaserie om kirke i det 21. århundrede.

Emerging Church
Romaner fra USA
Bahnhof Husum

Husum Station (tysk Bahnhof Husum) er en jernbanestation i Husum, beliggende øst for byens centrum. Stationsbygningen blev indviet i 1910. Stationen har 4 perroner.

På baneterrænet ligger stadig den oprindelige banegård fra banens indvielse 1854, tegnet af M.G. Bindesbøll.

Togforbindelser 
Fra Husum er der forbindelser til Hamborg-Altona, Vesterland på Sild, Kiel, Slesvig by og Sankt Peter-Ording på Ejdersted.

Eksterne henvisninger 

 

Husum
Husum
Fællestegnestuen

Fællestegnestuen var en dansk arkitektvirksomhed 1961-1988 bestående af bl.a. Viggo Møller-Jensen, Tyge Arnfred og Jørn Ole Sørensen. Den er særligt berømmet for kollektivbebyggelsen Solbjerg Have på Frederiksberg.

Værker 
 Albertslund Syd, tæt-lav boligbebyggelse, studenterkollegier, rådhus m.m. (1960'erne)
 Farum Midtpunkt, etageboliger (1974)
 Flexibo, rækkehuse på Amager (1976)
 Solbjerg Have, Finsensvej/Solbjerg Have 2-32, 5-23/Lauritz Sørensens Vej 25-127, Frederiksberg, etageboliger, ældreboliger, plejecenter, børneinstitutioner (1980)
 Sibeliusparken, boligbebyggelse, Rødovre (1986)

Eksterne henvisninger 
 Fællestegnestuen, arkitekturbilleder.dk
 Fællestegnestuen, flickr.com

Arkitektvirksomheder i Danmark
Etableret i 1961
Ophørt i 1988
Ludwigsburg (Slesvig)

Ludwigsburg eller Kohøved (tysk Gut Ludwigsburg, på dansk også Ludvigsborg) er en herregård i det nordlige Tyskland, beliggende nordøst for Egernførde ved landsbyen Vabs på halvøen Svans i Sydslesvig. Gården hed før Kohøved, men blev i 1768 omdøbt til Ludwigsburg efter den danske konges statholder i Hertugdømmerne Slesvig og Holsten Friedrich Ludwig von Dehn.

Godset har rødder i middelalderen. Stedet tilhørte den slesvigske biskop. I 1300-tallet oprettede familien Sehested her ved Kobækken vandborgen Kohøved. Navnet Kohøved blev første gang nævnt i 1500-tallet. 1564 faldt godset til familien Rantzau. 1670 kom godset til den holstenske adelfamilie Ahlefeldt, kort tid efter i 1672 kom godset til familien Kielmannsegg. l 1729 erhverede den kongelige statholder Ludvig von Dehn stedet.

Hovedbygningen ombyggedes cirka 1730-42 til et barokhus i fire etager og tilskrives, ligesom det nærtbeliggende gods Grønholt, Johann Gottfried Rosenberg. Oprindeligt blev det harmoniske barokanlæg afsluttet med et halvcirkulært staldanlæg, kaldet krumhuset, men det blev revet ned i 1967 og kun endepavillonerne findes endnu. Det er særligt pga. ligheder mellem krumhuset og heholdsvis Rosenbergs staldbygninger ved Plön Slot og de palæer, han tegnede i Bredgade (Bernstorffs og Dehns Palæ), at anlægget tilskrives ham. Et andet indicium er desuden, at Dehn lod Rosenberg bygge sit palæ i København.

I bygningens indre findes det brogede kammer (på tysk Bunte Kammer) fra 1670'erne, beklædt med paneler med indsatte malerier med symbolsk indhold og sentenser på flere sprog. Riddersalen og de tilstødende rum er udført i overdådig rokokostil.

Porthuset stammer fra cirka 1580. Bygningerne er nænsomt restaureret. I dag er dele af Ludvigsborg indrettet til ferieboliger, café og gårdbutik og ejes af familien Carl.

Eksterne links 
 Herregårdens hjemmeside
 Billeder af herregården

Sydslesvig
Herregårde i Slesvig-Holsten
Slægten Dehn
Juventud Guerrera

Eduardo Aníbal González Hernández (født d. 23. november 1974), bedre kendt som Juventud Guerrera, er en mexicansk wrestler, der er mest kendt for sit arbejde i en række forskellige wrestlingorganisationer, heriblandt alle de store amerikanske wrestlingorganisationer, fx World Wrestling Entertainment (WWE), World Championship Wrestling (WCW), Extreme Championship Wrestling (ECW) og Total Nonstop Action Wrestling (TNA), samt Mexicos største wrestlingorganisation Asistencia Asesoría y Administración (AAA).

Biografi
I WCW blev Juventud Guerrera 3-dobbelt vinder af WCW Cruiserweight Championship, samt vinder af WCW World Tag Team Championship sammen med Rey Mysterio, Jr.. I WWE vandt han desuden WWE Cruiserweight Championship yderligere to gange, hvilket gjorde ham til en samlet 5-dobbelt verdensmester inden for letsværvægt.

Eksterne henvisninger 

 

Wrestlere fra Mexico
Asistencia Asesoría y Administración

Asistencia Asesoría y Administración (AAA) er en mexicansk wrestlingorganisation, der er kendt for wrestlingstilen lucha libre. AAA har siden 1992 afholdt en række pay-per-view-shows i Mexico såvel som USA og Japan. Organisationen er kendt for sine besynderlige gimmicks og wrestlere og har desuden de senere år udviklet en mere ekstrem form for wrestling. AAA har tidligere arbejdet tæt sammen med flere amerikanske wrestlingorganisationer, heriblandt World Championship Wrestling (WCW), World Wrestling Entertainment (WWE) og Total Nonstop Action Wrestling (TNA) og har i øjeblikket et tæt samarbejde med Ring of Honor (ROH). 

Wrestling
Here We Go Again

Here We Go Again er det andet album fra den amerikanske pop sangerinde Demi Lovato. Det blev udgivet den 21. juli 2009 fra Hollywood Records. 
Albummet debuterede som # 1 på U.S Billboard 200 med et salg på 108.000 eksemplarer. I løbet af det anden salgsuge faldt albummet til nr. 8 med 39.000 solgte eksemplarer.

Baggrund 
Demi har sagt, at det nye album skal have en anderledes lyd. Som kontrast til rock indflydelsen på det forrige album Don’t Forget, vil dette album inkorporere en mere John Mayer-agtig lyd. Demi har også sagt at hendes tidligere album havde en mere Jonas Brothers lyd, da de hjalp hende med at skrive det. Hun vil lave dette album mere [hende]. 

Hun har arbejdet sammen med de musikalske inspirationer John Mayer, Jon McLaughlin og William Beckett.  Demi har sagt at hun vil optræde med sin nye musik, på sin sommer tour i sommeren 2009.

Kritikernes Modtagelse 
Kritikernes modtagelse af albummet har generelt været positiv. Stephen Thomas Erlewine fra Allmusic kommenterede at albummet ikke er lige så sjovt som Demis forrige album Don’t Forget, men han roste "Here We Go Again," "Solo," "Remember December" og "So Far So Great" som højdepunkter, som at være ”ideelt matchede til Demis teenager energi og ånd, som forbliver hendes mest tiltalende kvaliteter” Kerri Mason fra Billboard roser albummet for ikke at sætte sin lid til voldsomt til produktionen i forhold til mange andre Disney Stjerner og kalder Demi ”et naturtalent, som virkelig kan komme langt når hun er groet fra Disney.”   (”praised the album for not relying heavily on production compared to other Disney Channel artists and called Lovato "a natural talent who could really take flight after outgrowing Disney." ”)Simon Vozick-Levinson fra Entertainment Weekly roser de mere rock orienterede numre, så som "Got Dynamite", og kalder dem forslag på ”en retning der måske vil skille hende ud om nogle år.”  (“ suggestions of "a direction that might set her apart in years to come”)

Singler 
 "Here We Go Again"
Here We Go Again er den første single fra albummet. Sangen havde præmiere på Radio Disney, d. 17. juni 2009 i USA og blev udgivet som digital download d. 23. juni 2009.  Musik videoen til sangen blev filmet d. 8. Juni, 2009 I Los Angeles og fans blev inviteret til at deltage i optagelsen via hendes officielle hjemmeside. Musik videoen havde præmiere d. 26 Juni, 2009 på Disney Channel.  Sangen debuterede som # 51 på Billboard Hot 100 og er siden steget til # 15.  På den canadiske Hot 100, debuterede sangen som # 86. 

"Gift of a Friend"
Gift of a Friend er den anden single fra Demi Lovatos andet stuealbum. Den er med i den nye film Klokkeblomst og den Tabte Skat (Tinkerbell and the Lost Treasure).

Kilder 

Album fra 2009
Rockalbum fra USA
Popalbum fra USA
Toftesø

Toftesø er en mindre sø, på ca. 95 ha, beliggende i Lille Vildmose i det nordøstlige Himmerland, ca. 28 km sydøst for Aalborg.
 
I 1973 blev søen sat under vand efter at have været tørlagt i godt 200 år.
Efter oversvømningen blev søen en af Nordjyllands bedste fuglesøer, som bliver frekventeret af trækfuglearter, blandt andet ænder og gæs.

Søen er hjemsted for en af landets største skarvkolonier samt en stor bestand af sangsvaner og i vinterhalvåret kan de sjældne tajgasædgæs observeres.

Referencer

Ekstern henvisning
Toftesø

Naturområder i Aalborg Kommune
Søer i Aalborg Kommune
Lille Vildmose
Piraten

Piraten er en rutschebane i Djurs Sommerland, Danmark. Da den stod færdig var det landets største og hurtigste rutschebane idet dens højeste punkt er 32 meter og når en topfart på 90 km/t. Den er placeret i Piratland.

Piraten blev opført i 2008 og er i 2018 blevet kåret til verdens 7. bedste stålrutschebane og den 14. bedste rutschebane i verden.

Den er af typen "Mega-Lite Coaster" og er bygget af schweiziske Intamin, som også har leveret flere andre store rutschebaner.

Referencer

Eksterne henvisninger 
 Beskrivelse af rutsjebanen ved visitdjursland.com

Rutsjebaner i Danmark
Etableret i 2008
Als Odde

Als Odde er et klit- og strand område med skov, på nordsiden af Mariager Fjord ved udmundingen til Kattegat (Aalborg Bugt), 20 km sydøst for Hadsund i Mariagerfjord Kommune. Den har givet navn til landsbyen Odde, som ligger en halv kilometer syd for Helberskov.

Den meget lavvandede odde er et yndet udflugtsmål for skarver fra skarv-kolonien ved Tofte Sø. Det er hovedsageligt fisken ising skarven fanger i området.

I kolde vintre og efterårsstorme trækker ænder, gæs og svaner i ly i området i tusindvis.

Der findes lystbådehavn og kiosk ved odden, og en restaurant i forbindelse med et større sommerhusområde. Kursuscentret Himmerlandsgården er beliggende på Als Odde.

Halvøer i Danmark
Mariagerfjord Kommunes geografi
Mariager Fjord
Van Johnson

Van Johnson (døbt Charles Van Johnson) (25. august 1916 – 12. december 2008) var en amerikansk film- og tv-skuespiller og danser, som var en stor stjerne hos Metro-Goldwyn-Mayer under og efter 2. verdenskrig. Han har blandt andet spillet med i filmene Flyvere dør aldrig (1943), 30 sekunder over Tokyo (1944) og Hinsides retfærdigheden (1959).

Eksterne henvisninger 

 

Skuespillere fra USA
Personer fra Rhode Island
Nørreogsand

Nørreogsand (tysk: Norderoogsand, nordfrisisk: Noorderuug Söön) er et 7,5 kilometer langt og cirka 2 kilometer bredt højsand vest for Nørreog i Nordfrisland (Sydslesvig).

Højsandet er et af de nordfrisiske udesande. Sydvest for sandbanken ligger halligen Hoge. Syd for sandbanken ligger Sønderogsand. Mellem de to sandbanker ligger prilen (tidevandsstrømmen) Rummelhul (nordfrisisk Romelgat).

Klitterne på sandbanken er bevoksede. Den dominerende plantevækst består af marehalm og hjælme.

I Nørreogsands klitområde yngler imidlertid også flere fuglearter. Blandt dem kan nævnes strandskader og store præstekraver. En oversigt fra 2012 viser følgende ynglepar:

Nørreogsand ligger i nationalparkens beskyttelsesområde 1. Dette indebærer, at adgang til området er forbudt.

Noter 

Nordfrisiske Øer
Nordfrisland
Højsande
Sønderogsand

Sønderogsand (tysk Süderoogsand nordfrisisk Saruug Söön) er et syv kilometer langt og fire kilometer bredt højsande sydvest for Sønderog og Pelvorm i Nordfrisland i det vestlige Sydslesvig. Højsandet er et af de nordfrisiske udesande.

Sandbankens areal er på cirka 15 km². Nord for Sønderogsand ligger Nørreogsand. Mellem de to sandbanker ligger prilen (tidevandsstrømmen) Rummelhul (nordfrisisk Romelgat). Nordvest for sandbanken ligger byen Vesterhever på halvøen Ejdersted.

I 1867 rejstes den første 24 meter høje redningsbåke på sandbanken. Den nuværende redningsbåke har en højde på 19 meter. Båken fungerer også som fyrlys. I båken yngler siden 1995 et par vandrefalke. 

Nordfrisiske Øer
Nordfrisland
Højsande
Elle Fanning

Elle Fanning (Mary Elle Fanning; født 9. april 1998) er en amerikansk skuespiller. Hun debuterede som børneskuespiller i 2001. Hun blev især kendt for sin medvirken i filmene Daddy day care (2003), som pigen Jamie, Because of Winn-Dixie (2005), som Sweetie Pie Thomas og Phoebe in Wonderland (2008), som hovedrollen Phoebe. Hun er også kendt for sin (hoved)rolle i Somewhere (2010) af Sofia Coppola. Desuden har hun medvirket i tv-serien House MD, hvor hun spiller patientens datter. Udover det spiller hun rollen Aurora sammen med Angelina Jolie i filmen Maleficent fra 2014. I 2016 medvirkede hun i The Neon Demon af den danske instruktør Nicolas Winding Refn.

Elles storesøster Dakota Fanning er ligeledes skuespiller.

Filmografi

Eksterne henvisninger

Referencer 

Skuespillere fra Georgia
Morti Vizki

Morti Vizki (født Morten Boeslund Poulsen; 18. januar 1963, død 27. september 2004) var en dansk digter, forfatter og dramatiker. 

Vizki debuterede i 1984 med digtsamlingen Digtsamling på Gyldendal og skrev herefter i alt ni digtsamlinger, fire romaner, 11 radiospil og syv teaterstykker. Boede i sine unge år sammen med den danske forfatter Poul Borum i tre år. Han modtog Klaus Rifbjergs debutantpris for lyrik i 1986.

Bibliografi 
 Digtsamling, 1984
 Foden, 1985
 Så skal du finde lykken: poesi, 1985
 Vokseværk, 1985
 Himmelstormere, 1986
 Peters revolution, 1987
 Fire raketter, fire prikker, 1989
 Forleden hos stjernekasteren, 1989
 Begge ben, 1990
 Hypnose, 1991
 Tre strategier, 1991
 Ærens magt, 1991
 Essays i AIDS, 1992
 Hjertet blikstille, 1992
 Kys: breve over Atlanten, 1992
 Det sidste rum, roman, 1993
 Frihjul, 1993
 Vingens kniv: spøgelseshistorier, 1993
 Kiko: den syngende hund, 1994
 Rundtosset, 1994
 Eliksir: digte, 1995
 Sol: digte, 1997
 Fyrtårnet, 1998
 Knojernet, 1998
 Blodstenen: roman, 1999
 Dion: et skuespil, 1999
 Skriget, 1999
 Mange boliger: digte, 2000
 Ulvetime & Aknaton: to skuespil, 2000
 Gray: et skuespil om at søge tro og tillid, 2002
 Rejsebog, 2002
 Almanak: digte, 2005
 Den usynlige dreng, 2006
 Samlede digte, Gyldendal 2009
Dit hjerte. Samlet dramatik 1985-2004, Arena 2019

Eksterne henvisninger 
 
 

Digtere fra Danmark
Dansksprogede forfattere fra Danmark
Personer i Kraks Blå Bog (afdøde)
Modtagere af Kjeld Abell-prisen
Shape of Despair

Shape of Despair er et funeral doom metal band fra Finland der blev dannet i 1995 under navnet Raven. De skiftede deres navn til Shape of Despair i septemper 1998. Deres musik er beskrevet som langsomt, atmosfærisk og koldt.

Deres seneste studiealbum, Monotony Fields, udkom den 15. juni 2015 på pladeselskabet Season of Mist.

Deres første demo, Alone In The Mist fra 1998 blev først udgivet i 2016.

Tidslinje

Diskografi

Album 
 Shades of... (2000 - Spikefarm Records, genudgivet i 2006 af Season of Mist)
 Angels of Distress (September 25, 2001 - Spikefarm Records, Relapse Records)
 Illusion's Play (September 27, 2004 - Spikefarm Records, genudgivet i 2005 af Season of Mist)
 Monotony Fields (June 15, 2015 - Season of Mist)
 Alone in the Mist (December 9, 2016 - Season of Mist)

EP'er 
 Written in My Scars (October 31, 2010 - Solarfall Records)
 Shape of Despair / Before the Rain (June 30, 2011 - Avantgarde Music)

Opsamlingsalbum 
 Shape of Despair (August 3, 2005 - Spikefarm Records, Reissued in 2006 by Season of Mist)

Demo'er 
 Rehearsal I (1995, som Raven, instrumentaldemo med 2 sange)
 Rehearsal II (1995, som Raven, instrumentaldemo med 5 sange)
 Alone In The Mist (indspillet i 1998 som Raven, men aldrig officielt udgivet som Raven. Udgivet i 2016 Season of Mist titlen Shape Of Despair)
 Promo 1998 (1998, som Raven)

Referencer 

Metalgrupper fra Finland
Musikgrupper fra 1995
Madrid Metro

Madrids Metro har 318 stationer fordelt på 13 linjer og med en sporlængde på i alt 322,3 km.2007 Metroen dækker såvel selve Madrid som en stor del af forstæderne. Den er suppleret af tre letbanelinjer (Metro Ligero). I 2004 havde metroen 618 mio rejsende.

Linjer 

Metrosystemer
Metro
3 Faces of Fear

3 Faces of Fear var en gruppe wrestlere i World Championship Wrestling (WCW) ført an af Kevin Sullivan og bestod desuden af The Butcher og Avalanche. Gruppen betragtes af mange som en forløber til Dungeon of Doom, der også blev ledet af Kevin Sullivan (The Taskmaster) og også havde de to andre wrestlere i gruppen. 3 Faces of Fear kæmpede mod Hulk Hogans Hulkamania mod slutningen af 1994, men blev opløst i 1995.

Wrestling
Max Grundig

Max Grundig (7. maj 1908 i Nürnberg – 8. december 1989 i Baden-Baden) var en tysk erhvervsleder, der grundlagde elektronikvirksomheden Grundig.

Grundig begyndte allerede i ungdomsårene at interessere sig for radio og elektronik. Han byggede egne radioapparater og uddannede sig til elektriker. Sammen med en kompagnon etablerede han Radio-Vertrieb Fürth, Grundig & Wurzer, Handel mit Radiogeräten i 1930. Virksomheden oplevede stor fremgang, da Volksempfänger så dagens lys og radioer blev hvermandseje. Under 2. verdenskrig blev produktionen ramt, idet Fürth og Nürnberg blev bombet af de allieredes fly. I perioden, hvor man ikke kunne producere nye apparater, reparerede man gamle apparater. 

Efter krigen oplevede virksomheden stor fremgang og blev en af de førende producenter af såvel radioer som fjernsyn. Max Grundig blev billedet på den succesfulde erhvervsleder. Han solgte i 1984 virksomheden til Philips. Hans sidste store projekt blev opførelsen af et luksushotel. I 1987 blev han æresdoktor ved Universität Karlsruhe, og året efter modtog han delstaten Baden-Württembergs fortjenstmedalje.

Eksterne henvisninger 

Erhvervsfolk fra Tyskland
Personer fra Nürnberg
Faces of Fear

Faces of Fear var et tagteam bestående af Sione Vailahi og Uliuli Fifita. Vailahi wrestlede under ringnavnet Barbarian, mens Fifita wrestlede som Haku i World Wrestling Federation (WWF) og som Meng i World Championship Wrestling (WCW). De optrådte sammen flere gange i WWF som en del af Heenan-familien (en gruppe heel-wrestlere). Det var dog først i WCW, at Meng og Barbarian begyndte at wrestle sammen fast som et tagteam, og de var en del af Dungeon of Doom ført an af The Taskmaster. Faces of Fear wrestlede ofte ved WCW's pay-per-view-shows, men var aldrig i stand til at vinde WCW World Tag Team Championship, og til sidst gik de fra hinanden.

Wrestling